Assassin’s Creed III

Assassin's Creed III er et tredjepersonsskytespill/action-eventyrspill utviklet av Ubisoft Montreal og utgitt av Ubisoft. Spillet ble utgitt i Nord-Amerika den 30. oktober 2012 og i PAL-regionene den 31. oktober 2012, og er en direkte oppfølger av Assassin's Creed: Revelations.Assassin's Creed 3 [1]

 Spillet 
Assassin's Creed III er i en åpen verden uten noen form for linær historie, noe som gir spilleren lov til å utforske verdenen etter eget ønske. Spillets bakgrunn er satt under den amerikanske revolusjonen, der britene ønsker å kontrollere koloniene i Nord-Amerika.

Spillet tar i bruk en ny spillmotor kjent som AnvilNext, som er bygget fra bunnen av hos Ubisoft. Den ble laget for å gi spillet en bedre flyt i både kamp og «free-running» eller såkalt parkour. I tillegg kan spillmotoren takle folkemengder på opptil to tusen, til fordel for  tidligere motorer, som kun taklet opptil hundre.

Byene som er vist i spillet er Boston og New York, samt en «frontier» der spilleren kan få sjansen til å drive med jakt for penger. Her får spilleren utdelt åte og snarer.

Beryktethetsnivået – et element som ble først lagt til i Assassin's Creed II – har fått en liten endring. Det er delt i fire: nivå null (inkognito), nivå én (mistenksom), nivå to (advarsel), nivå tre (ettersøkt).

Helsesystemet er oppdatert fra tidligere spill i serien. Rustning spiller ikke lenger noen rolle, ettersom karakteren regenererer helsen ved å være ute av kamp lenge nok.

Sniking har alltid vært en del av Assassin's Creed, og denne gangen gjorde Ubisoft det slik at karakteren kan skjules i høye busker, stå mellom to sivile eller sitte på en benk, og stå bak hjørner. Mens karakteren er skjult, kan han også plystre for å tiltrekke vaktene, slik at snikmyrding ikke lenger dreier seg om timing og posisjonen til karakteren.

Free-running har også blitt forbedret hvor spilleren nå kun trenger å holde inne én knapp for å begynne free-running. Flyten i spillet har også blitt forbedret fra de forrige spillene, og hovedpersonen skal nå være i stand til å klatre i trær og bruke dem som en fluktvei eller angrepsposisjon, noe som aldri tidligere har vært mulig i Assassin's Creed.

 Våpen 
Våpnene som hovedpersonen vil/kan få, er to skjulte klinger, tomahawk, opp til to pistoler, sverd, tunge økser, klubbe, piler og bue, musketter, taupiler, røykbomber og miner.

 Kamp 
Kampsystemet har fått en total overhaling, fra å gå fra to-knappsystem til et enknappsystem. Spilleren kan nå ved bare å trykke én knapp kontre motstanderen og derfra bestemme hva de vil gjøre med motstanderen. I tidligere Assassin's Creed måtte spilleren holde nede en knapp, deretter time knapp nummer to idet fienden angrep. En annen endring er at karakteren nå holder våpen i begge hendene, i stedet for bare en, såkalt dual wielding.

 Grafikk 
Siden spillet ble bygget på en ny spillmotor, er grafikken blitt forandret fullstendig. Når karakteren beveger seg gjennom dyp snø, vil han lage spor etter seg, i form for snødyner. Klær vil beveges naturlig, og de reagerer på været i spillet.

 Handling 
Spillet baseres etter slutten på Assassin's Creed: Revelations hvor Desmond våkner opp etter å ha vært i koma. Han og teamet har funnet et "grand temple", et eldgammelt tempel bygget av Den Første Sivilisasjonen, som visstnok skal holde nøkkelen til verdens videre fremtid. De begir seg inn i en hule, som holder døren til templet skjult. Måten å åpne døren på er å sette Edens eple i nøkkelhullet. Når Desmond kommer inn i templet, finner han en slags kraftkilde, som han plugger inn og setter i gang alle systemene i templet. Men idet han står foran en annen dør, som trenger en annen nøkkel, blir alt rundt ham uklart. Han blir kontaktet av Juno, en av Den Første Sivilisasjonen, som gir ham beskjed om å finne nøkkelen. Faren hans prøver å få kontakt, men idet Desmond snur seg, ser han en mann som kaller ham "Sir". Detter skjer på grunn av blødereffekten, som har skjedd tidligere. Han blir plugget inn i Animusen, og gjenlever minnene til Haytham Kenway, en forfader fra 1700-tallets Amerika.

 Referanser 

 Eksterne lenker 


Kategori:Assassin's Creed-spill
Kategori:Dataspill fra 2012
Kategori:PlayStation 3-spill
Kategori:Windows-spill
Kategori:Xbox 360-spill
Kategori:Dataspill utviklet i Canada
Kategori:Dataspill utviklet i Frankrike
Kategori:Dataspill lagt til London